שוודיה אהובתי

שוודיה אהובתי (באנגלית: Welcome to Sweden - בתרגום חופשי: ברוכים הבאים לשוודיה) היא סדרת טלוויזיה קומית ששודרה לראשונה ברשת TV4 השוודית ב-21 במרץ 2014, ועלתה לרשת NBC האמריקאית ביולי 2014. הסדרה מגוללת את סיפורו של ברוס אוונס (גרג פולהר), רואה חשבון מצליח מניו יורק שעובר להתגורר בשוודיה עם חברתו השוודית, בה התאהב.

הסדרה מבוססת באופן מסוים על חייו של גרג פולהר עצמו, אשר עבר להתגורר בשוודיה בעקבות חברתו דאז, שארלוט (ואשתו ואם ילדיו מאוחר יותר).

NBC ביטלה את הסדרה במהלך עונתה השנייה, עקב רייטינג נמוך. ב-3 ביוני 2015 תמו שידורי הסדרה עם סיום שידור כל פרקיה של עונתה השנייה.

בישראל, שודרה הסדרה בערוץ הסדרות yes Oh.

קישורים חיצוניים
 

סדרות קומדיה שוודיות